Mor Druzella

**Druzella Patricia Fachtna** (født **Coleman**) var en avalonsk dame av Hrondias. Hun var konen til Theodor Fachtna, som hun fikk én sønn med: Lucius. Gjennom sin ektemann var hun svigerinnen til Conall og Alana Fachtna, og tante til deres sønn, Tiarnán.

## ***Biografi***

### **Tidlig liv**

Født og oppvokst på landsbygden som en slave av jorden; Druzella var aldri ment å gjøre noe annet med livet sitt enn å arve gården fra faren, som eneste barn av Coleman-ene. Hun ville allikevel gjøre mer med livet sitt: bestefaren hennes hadde snakket så varmt om livet i hovedstaden, et liv så langt fra hennes virkelighet. Han var blitt forvist etter å ha mistet huset sitt til de korrupte myndighetene i et kortspill med en av byens offentlige tjenestemenn.

### **Religiøst virke**

På et tidspunkt møtte hun den yngste sønnen av lensherren sin, og de flyktet fra Hrondias – da ingen av foreldrene deres godtok ekteskapet. De endte opp i St. Berenice-klosteret, hvor de fant ledelse i å følge nonnene og ble etterhvert betrodde følgere av deres praktiseringer. På et tidspunkt var Druzella endog vitne til Theodora III ankomme klosteret for å finne styrke til å tro på barnas overlevelse. Den ledende nonnen viet dessuten Druzella og Theodor, og en sønn ble født et par år senere. Lucius vokste opp i et trygt miljø sammen med nonnene; imens jobbet Druzella med å ta notater fra bønnene og kopiere skriftene – skjønt hun visste ikke hva hun skrev – samt praktisere øvelsene gjennom et kongelig kurbad. Snart ble hun forfremmet til en ordentlig nonne av St. Berenice.

I 497 ble imidletid klosteret rammet av en brann, og nonnene og deres tilhengere måtte søke tilflukt i hovedstaden i fare for røvere. Kongen og dronningen godtok, på den betingelse at alle mannlige følgere skulle slutte seg til klosterhæren. Nonnene ble allikevel nektet adgang til Flynn Palace, og satt til å tjene til livets opphold ved å jobbe som sekretær for Rådet – hvorpå de fikk sove i kjellerne. Dagene var lange og kjedelige, og Lucius begynte etter hvert å dra ut i hovedstaden på egenhånd, og havnet ofte i trøbbel med kjøpmennene. Dette gjorde at Druzella måtte bruke dagene til å passe på Lucius, og nettene på å gjøre referat av nattlige møter mellom rådsmedlemmene eller kopiere andre nonners skrifter.

### **Kloster og konspirasjon**

Tre år senere var ikke gjenreisningen på klosteret engang begynt, og Druzella gikk til Lucius Artaxerxes for å klage – da han var klosterets fysiske beskytter. Han forklarte at han ikke hadde tid til å ta seg av det, og at hun fikk investere i handel eller militær trafikk hvis hun ønsket å få St. Berenice på fote igjen. Hun gjorde så, og satte noen av klosterets penger de hadde fått med seg, i en militær gruppe som skulle ut på et felttog for kongen og annektere flere landområder. To år senere hadde hun skaffet nok penger til å begynne klostergjenreisningen, men ikke nok til å fullføre den. Kongehuset var ikke lenger interesserte i klosteret – da Theodora III hadde skrinlagt loven om dronningers obligatoriske reiser til klosteret for å sikre arverekkefølgen – så de brydde seg ikke om brevene hennes om hjelp.

De brydde seg derimot om brevene hennes om en konspirasjon mot kongen og hans familie. Det ble klart for henne at klosterhæren var blitt etablert ene og alene for å velte kongehuset. Hun fikk informasjonen fra sin ektemann, som hadde desertert med en gruppe venner for å unnslippe valget om å drepe kongefamilien eller bøte med livet selv. Kongen tok informasjonen imot med aktelse, men jobbet tett med Marcellus René og Ira Colton for å finne ut om det var sannhet i det hele … Innen året var omme, var klosterhæren eliminert.

Da Colton-konspirasjonen kom til en ende, iverksatte kongen en henrettelse av alle medlemmene i St. Berenice klosterhær. Druzella og hennes familie ble imidlertid spart på grunn av mannens lojalitet til kongehuset. De ble allikevel nektet en videre posisjon i Rådet. Druzellas svoger var medlem av Rådet frem til sin død i konspirasjonen. Kongen nektet Druzella allikevel å bli igjen i hovedstaden, men skjenket henne og mannen Hrondias som takk for hjelpen – og ignorerte dermed arverekkefølgen i huset Fachtna, da Theodor var den yngste i søskenflokken sin.

### **Senere liv og ettermæle**

Mannen hennes fikk senere posisjonen som kaptein av den nye klosterhæren i ære av St. Berenice – da Ira Colton hadde takket nei til den, men tatt til takke med Acre i bytte mot livet på arvingen der – og Druzella valgte å holde seg utenfor hærens affærer. Istedenfor benyttet hun tiden til å gjenreise St. Berenice-klosteret, som dronning Juliana hadde bestemt seg for å støtte økonomisk. Det var allikevel ikke før åpningen av klosteret i 507 at hun var tilstede. På denne tiden hadde dronningen vansker med å føde en sønn: alle barna hun hadde var friske jenter. Hun prøvde derfor å få hjelp fra St. Berenice om å føde et guttebarn. Druzella nektet å hjelpe dronningen, og lot andre nonner ta seg av det. Etter at hun hadde reist klosteret, hadde hun tatt over fra Mor Lena – som hadde avgått med døden under oppholdet i hovedstaden – og kunne derfor nekte seg en slik ting som å hjelpe dronningen. Allikevel tok ikke dette fra henne ansvaret med å ta vare på dronningen mens hun hadde sitt kurbad i klosteret.

Druzella fortsatte å lede St. Berenice-klosteret fram til sin død. I etterkant av hennes død ble pengene hun hadde investert i militære affærer for å gjenreise klosteret funnet, og den nye Mor Judith etablerte derfor Druzellas Minde. Druzellas Minde skulle utvikle seg til å bli en organisasjon som skulle ta seg av familier som hadde vanskelig for å få barn, men også dem som slet økonomisk med for mange barn.

## ***Trivia***

1. *Druzella* er en variant av det feminine diminutivet *Drusilla* av det romerske familienavnet *Drusus*, som betyr "sterk".
2. *Patricia* er dem feminine formen av *Patricius*, som betyr "adelsmann".
3. *Fachtna* kommer muligens fra irsk-gælisk og betyr "fiendtlig, uvennelig".
4. *Coleman* er en variasjon av det irske Colmán, som betyr "due".